《挽赵集贤□□》
宋代·陈著

雍容存器局，沈细入经纶。心好难为弟，身危活得民。

馀生盟蕙帐，急召应蒲轮。松下旧游处，为谁芳草新。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。